VPO แรลลี่ยาว! บวกอีก 11% นิวไฮรอบกว่า 6 ปี รับราคาปาล์มโลกพุ่งต่อเนื่อง!    
VPO แรลลี่ยาว! บวกอีก 11% นิวไฮรอบกว่า 6 ปี โดย ณ เวลา 10.31 น. อยู่ที่ระดับ 2.48 บาท บวก 0.24 บาท รับราคาปาล์มโลกพุ่งต่อเนื่อง!    
VPO แรลลี่ยาว! บวกอีก 11% นิวไฮรอบกว่า 6 ปี โดย ณ เวลา 10.31 น. อยู่ที่ระดับ 2.48 บาท บวก 0.24 บาท รับราคาปาล์มโลกพุ่งต่อเนื่อง!    
7 ต.ค. 2564

ผู้สื่อข่าวรายงานว่า วันนี้(7 ต.ค.64) ราคาบริษัท วิจิตรภัณฑ์ปาล์มออยล์ จำกัด (มหาชน) หรือ VPO ณ เวลา 10.31 น. อยู่ที่ระดับ 2.48 บาท บวก 0.24 บาท หรือ 10.71%  ด้วยมูลค่าซื้อขาย 248.21 ล้านบาท ราคาหุ้นพุ่งแรงในรอบ 6 ปี 5 เดือน โดยเทียบตั้งแต่หุ้นยืนที่ระดับ 2.50 บาท เมื่อวันที่ 27 เม.ย. 2558

ส่วนผลการดำเนินงานของบริษัทและบริษัทย่อยในไตรมาส 2/64 บริษัทมีกำไรสุทธิ 67.14 ล้านบาท เมื่อเทียบกับไตรมาส 2/63 อยู่ที่ 5.75 ล้านบาท และ 6 เดือนแรก 2564 มีกำไร 32.88 ล้านบาท เทียบช่วงเดียวกันของปีก่อนขาดทุน 61.22 ล้านบาท ลุ้นผลงานปีนี้เทิร์นอะราวด์หลังจากขาดทุนต่อเนื่อง
ด้าน บล.คิงส์ฟอร์ด ระบุในบทวิเคราะห์วันนี้ (7ต.ค.2564) ว่า กลุ่มน้ำมันปาล์ม แนวโน้มราคา CPO ในตลาดโลกปรับตัวเพิ่มขึ้นต่อเนื่องจากความต้องการ ใช้ที่เพิ่มขึ้นของประเทศจีนและอินเดีย โดยในจีนอาจจะมีความต้องการเพิ่มขึ้นเพื่อนำไปผลิต Biofuel จากสถานกาiณ์ขาดแคลนพลังงาน ส่วนอินเดียวความต้องการเพิ่มหลัง COVID-19 คลี่คลาย 
ขณะที่ Supply จากมาเลเซียและอินโดนีเซียอาจจะน้อยกว่าคาด ส่วนปัจจัยหนุน ราคาในประเทศไทยมาจากนโยบายรักษาระดับราคาของรัฐบาล ประกอบกับปี 64 คาดการณ์ ว่าผลผลิตมีจำนวน 16.3 ล้านตัน เพิ่มขึ้น +4.6%เทียบช่วงเดียวกันของปีก่อน
โดยผลปาล์มได้ออกสู่ตลาดลดลงตั้งแต่ เดือน ก.ค.64 เป็นต้นมาจากสภาพอากาศที่แปรปรวน ส่งผลให้ปริมาณสต๊อกน้ำมันปาล์มในระบบสูงกว่าเกณฑ์ราว 3 แสนตันไม่มาก ทำให้ราคาปาล์มทะลายเดือน ต.ค.เฉลี่ยที่ 7.8 บาท/ Kg +7% เทียบเดือนก่อนหน้า และราคา CPO ในประเทศ 39.5 บาท/Kg +5%เทียบเดือนก่อนหน้า ผลบวกต่อหุ้นในกลุ่มโรง สกัดน้ำมันปาล์ม ได้แก่ CPI, UVAN, VPO